E-laskut eivät siirry uudelle tilille automaattisesti, vaikka pankin siirron ulkoistaisikin täysin uuden pankin tehtäväksi valtakirjan avulla. E-laskusopimukset tuleekin naputella uudelleen omassa uudessa verkkopankissa. Nappaa sopimustiedot talteen vanhasta pankista tai kopioi ne esimerkiksi laskulta, jos sinulla on vaikkapa tallessa oleva paperilasku. Muista poistaa e-laskut vanhasta pankistasi, jos jätät verkkopankin voimaan.